SET เปิดพุ่ง 10 จุด รับความหวังแผนกระตุ้นศก.สหรัฐ – Fund flow ไหลเข้า
SET เปิดพุ่ง 10 จุด รับความหวังแผนกระตุ้นศก.สหรัฐ - Fund flow ไหลเข้า
16 ธ.ค. 2563

ผู้สื่อข่าวรายงานว่า ดัชนีตลาดหุ้นไทย ณ เวลา 10.00 น. อยู่ที่ 1,487.46 จุด บวก 10.25 จุด หรือ 0.69% สูงสุดที่ 1,488.12 จุด ต่ำสุดที่ 1,486.52 จุด มูลค่าการซื้อขาย 2.64 พันล้านบาท
ด้านบล.ฟินันเซีย ไซรัส มองแนวโน้มตลาดวันนี้ คาด SET Index แกว่งตัวในแดนบวกในกรอบ 1,470-1,495 จุด จากบรรยากาศการลงทุนเป็นบวกมากขึ้นโดยตลาดคาดหวังเชิงบวกต่อมาตรการกระตุ้นเศรษฐกิจสหรัฐฯรอบใหม่ที่ล่าสุดแยกวงเงิน US$ 9.08 แสนล้านออกเป็น 2 ฉบับ US$7.48 แสนล้านและ US$1.6 แสนล้าน ซึ่งสำหรับก้อนใหญ่มีความเห็นพ้องระหว่างทั้ง 2 พรรค ทำให้คาดว่าจะสามารถผ่านสภาฯได้ภายในปีนี้
ส่วน บล.กรุงศรี คาด SET รีบาวด์ทดสอบ 1,485 / 1,490 จุด ตามทิศทางตลาดหุ้นรอบบ้านที่ดีดตัว ขึ้นจากแรงหนุนความคาดหวังสหรัฐจะอนุมัติมาตรการกระตุ้นเศรษฐกิจรอบใหม่ 9 แสนล้านดอลลาร์ รวมถึง Fund flow ต่างชาติที่กลับเป็น Net buy อีกครั้ง อย่างไร ก็ตาม Valuation SET ที่ค่อนข้างตึงตัวจะกดดันให้ดัชนีสลับอ่อนตัวลง